4 Bang’e, roho nomiyo Yesu odhi nyaka e thim ka ma Jachien+ ne otemee.+2 Ka nosetueyo chiemo kuom ndalo 40 odiechieng’ gotieno, kech nokaye.3 Eka Jatem+ nobiro ire mowachone niya: “Ka in wuod Nyasaye, nyis ane kitegi mondo olokre chiemo.”4 To Yesu nodwoke niya: “Ondik kama: ‘Dhano ok bed mangima mana kuom chiemo kende, to kuom weche duto ma wuok e dho Jehova.’”*+5 Kae to Jachien nokawe motere e dala maler+ mi okete malo e wi hekalu,*+6 kae to nowachone niya: “Ka in wuod Nyasaye, dirri ane piny, nimar ondik kama: ‘Enochik malaikene mondo giriti,’ kendo, ‘Giniting’i e lwetgi mondo kik ichwany tiendi e kidi.’”+7 Yesu nodwoke niya: “Ondik kendo kama: ‘Kik utem Jehova* Nyasachu.’”+8 Kae to Jachien ne otere e wi got moro mabor miwuoro, mi ne onyise pinjeruodhi duto mag piny kod duong’ ma gin-go.+9 Eka nowachone niya: “Magi duto abiro miyi kigoyo chongi piny milama.”*10 To Yesu nodwoke kama: “Dhi kucha Satan! Nikech ondik niya: ‘Jehova* Nyasachu e ma onego ulam,+ kendo en kende e ma onego utine.’”+11 Eka Jachien noweye,+ kendo malaike nobiro ire mi gichako konye.+12 Koro ka Yesu nowinjo ni osemak Johana,+ nowuok modhi Galili.+13 Bang’e nowuok Nazareth modhi odak Kapernaum,+ taon manie dho nam e piny Zebulun gi Naftali,14 mondo ochop wach ma janabi Isaya nokoro niya:15 “To in piny Zebulun gi piny Naftali manie ndara mochomo nam, loka mar Jordan, Galili mar ogendni!16 Jo mobet e mudho noneno ler maduong’, kendo ler+ ne orieny ne jo ma obet e tipo mar tho.”+17 Chakre kindeno ka dhi nyime, Yesu nochako yalo kowacho niya: “Lokuru chunyu ua e richo, nimar Pinyruodh polo osekayo machiegni.”+18 Ka noyudo Yesu wuotho e bath Nam Galili, noneno owete ariyo ma jolupo+ ka bolo gogo e nam. Ne gin Simon miluongo ni Petro+ kod Andrea owadgi.19 Ne owachonegi niya: “Biuru uluwa, kendo anatimu joywa ji.”+20 Gikanyono, ne giweyo gognigi mi giluwe.+21 Ka noa kanyo, noneno owete ariyo mamoko. Ne gin Jakobo wuod Zebedi gi Johana owadgi.+ Ne oyudo gin gi Zebedi wuon-gi e yie ka giloso gognigi, mi noluongogi.+22 Gikanyono, ne giweyo yie kod wuon-gi bende, mi giluwe.23 Bang’e, nowuotho e Galili+ duto kopuonjo e sunagokegi,+ kendo koyalo wach maber mar Pinyruoth. Bende, nochango tuoche duto kod midekre duto ma ji ne nigo.+24 Humbe nolandore e Siria mangima kendo ji nokelone ji duto ma ne nigi rem kod tuoche mopogore opogore,+ gi jo ma ne nigi jochiende,+ gi jo ndulme,+ kod jo ma ne nigi tuo mar abach, mi nochangogi.25 Kuom mano, oganda mang’ongo ma nowuok Galili, gi Dekapoli,* gi Jerusalem, gi Judea, kod loka Jordan ne oluwe.
luo_Latn